Regatul Unit a participat pentru prima dată la Concursul Muzical Eurovision în anul 1957, al doilea concurs din istoria Eurovision. BBC a dorit să participe la primul concurs din anul 1956, dar din cauza întârzierii alegerii reprezentantului, aceasta nu a mai participat. Regatul Unit a participat în fiecare an, cu excepția anului 1958 și a câștigat concursul de cinci ori, fiind printre primele națiuni din acest punct de vedere. Prima victorie a venit în anul 1967 cu melodia „Puppet on a String” interpretată de Sandie Shaw. Totuși renumele Regatului Unit a scăzut în timp, ultima victorie fiind obținută în 1997, iar ultimul loc pe podium venind în 2002. Din 2000. Regatul Unit a mai reușit o singură clasare în top 10, în 2009, pe locul 5, clasându-se inclusiv pe ultimul loc în 2003, 2008, 2010, 2019 și 2021.